OzLabs/hebrew-wiki-articles huggingface dataset:
פיתון וומה

פיתון וומה או פיתון החול (שם מדעי: Aspidites ramsayi) הוא מין של נחש הנפוץ במערב אוסטרליה ובפנים הארץ ומצוי בסכנת הכחדה.

הוא קטן מפיתון שחור-ראש ומגיע רק לאורך של 2.3-1.5 מטרים. הוא בעל גוף רחב עם ראש צר יותר וקצה הגוף עד לזנב נעשה דק. צבע הרצועות חום בהיר עד שחור והרקע חום זית, כתום, ורוד או אדמדם. הבטן לבנה או אפורה בהירה.

הנחש נפוץ מאוסטרליה המערבית עד לקצה ניו סאות' ויילס במזרח ונפוצים לאורך כל אזור המחיה, אך נתונים בסכנת הכחדה. הוא חי באזורי חולות ומצוי מתחת לקרקע הרבה פעמים ויוצא רק בלילות.

טרפו מורכב מיונקים קטנים, עופות ולטאות, לעיתים במאורות באדמה והנחשים הורגים את טרפם בעיקר על ידי לחיצתו אל קיר האדמה עד למותו. הם יעדיפו לטרוף זוחלים אחרים אף על פי שיאכלו גם מינים בעלי דם חם.

הנחש נמצא בסכנת הכחדה והידלדל במקומות חיותו ב-50% באזורים מסוימים. נעשו כמה ניסיונות להרבות אותו בשבי ולהחזיר לטבע. גן חיות בצפון אוסטרליה שחרר כמה נחשים צעירים לטבע אבל הם נטרפו על ידי נחשים ארסיים מהמין נחש מולגה.

==קישורים חיצוניים==
 

==הערות שוליים==

קטגוריה:טקסונים שתוארו בידי ויליאם ג'ון מקלאי
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1882
רעיא מהימנא

רעיא מהימנא (תרגום מארמית: הרועה הנאמן) הוא חיבור המהווה חטיבה בספר הזוהר. על-פי המסורת נכתב חיבור זה על ידי רבי שמעון בר יוחאי. במחקר מייחסים את החיבור למקובל אנונימי אשר חי ופעל בשלהי המאה השלוש-עשרה ובראשית המאה הארבע-עשרה בקסטיליה שבספרד.

==מאפייני החיבור==
חלקים גדולים של החיבור עוסקים בדרשנות קבלית על מצוות התורה. החיבור מציג תפיסה של טעמי המצוות על דרך הסימבוליקה הקבלית התיאוסופית. בתוך כך שזורים בחיבור רעיונות נוספים.

ל"רעיא מהימנא" זיקות מובהקות לחיבור תיקוני הזוהר, והדעה הרווחת במחקר היא כי אותו המקובל חיבר את שני החיבורים. במחקר אף מקובל להתייחס אל שני החיבורים הללו יחד, כאל "השכבה המאוחרת של ספר הזוהר".

החיבור רעיא מהימנא מופיע בדפוסים במקטעים, המשובצים במקומות שונים בספר הזוהר. מקטעי הרעיא מהימנא מופיעים לאורך ספר הזוהר שלא לפי סדרם המקורי, אלא לפי שיקולי עריכה שהנחו את המדפיסים. בכתבי-יד מצוי החיבור רעיא מהימנא בצורתו השלמה והמסודרת.

== תיארוך זמן התחברות החיבור ==
כאמור, המחקר תיארך את זמן התחברות "השכבה המאוחרת של ספר הזוהר", שכאמור עליה נמנה החיבור רעיא מהימנא על פי המחקר, לשלהי המאה השלוש-עשרה או ראשית המאה הארבע-עשרה. תיארוך מדויק יותר של זמן התחברותו של החיבור רעיא מהימנא הציעה חוקרת הקבלה רונית מרוז המתארכת את זמן כתיבתו של חיבור זה לתקופה שבין השנים 1312-3 לבין השנים 1324-5. רבי יעקב עמדין בספרו מטפחת ספרים טען כי מחבר חיבור זה כתב גם את תיקוני הזוהר. פרופסור אפרים גוטליב זיהה חיבורים נוספים בעברית שמחברם היה המקובל האנונימי שכתב את 'תיקוני זהר' ואת 'רעיא מהימנא'<ref></ref>

==קישורים חיצוניים==
* 
* 

==הערות שוליים==

קטגוריה:ספר הזוהר
קטגוריה:ספרי המאה ה-14
קטגוריה:ספרי קבלה
יולפוסאו

יולפוסאו (באיסלנדית: Ölfusá) הוא נהר בדרום-מערב איסלנד, שנוצר מהתמזגותם של הנהרות קוויטאו וסוג. אורכו של יולפוסאו 33 קילומטרים והוא מנקז שטח של 5,678 קילומטרים. מבחינת כמות המים, יולפוסאו הוא הנהר הגדול ביותר באיסלנד - ספיקתו הממוצעת היא 423 מ"ק לשנייה (בקיץ, הספיקה הממוצעת היא 470-330 מ"ק לשנייה, ובחורף 500-300 מ"ק לשנייה). ספיקת המים הגבוהה ביותר, שנמדדה אי-פעם בנהר, היא 2,500 מ"ק לשנייה.

ראשיתו של יולפוסאו הוא מפגש הנהרות קוויטאו וסוג ממזרח להר אינגולפספיאל (Ingólfsfjall). אחרי היווצרותו כתוצאה מהתמזגותם של שני הנהרות, יולפוסאו זורם דרומה עד העיירה סלפוס. בקטע זה, הנהר מהווה את גבולו המערבי של שדה הלבה הגדול ביותר באיסלנד — ת'יורסאו. בהתקרבותו לעיירה, הנהר נעשה צר — כאשר חלקו חולף בתוך שדה הלבה. בשטח העיירה, יולפוסאו נפרד משדה הלבה, פונה מערבה ומהווה את גבולו הצפוני של השדה. 

אחרי פנייתו מערבה ליד סלפוס, יולפוסאו מתרחב שוב וזורם 25 קילומטרים עד שפיכתו אל האוקיינוס האטלנטי. סמוך לשפיכתו אל האוקיינוס, הנהר פונה דרומה ורוחבו בהמשך מגיע לחמישה קילומטרים — מה שהופך את השפך שלו ללגונה. באזור זה, בגדה המזרחית של יולפוסאו נמצאת שמורת הטבע פלוי (Flói).

יולפוסאו עלול להציף את גדותיו בזמן התכת קרחונים (כתוצאה מפעילות געשית תת-קרחונית סמוך למקורות של הנהרות שיוצרים אותו). הנהר עשיר בדגה, במיוחד ממין אלתית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איסלנד: נהרות
קטגוריה:נהרות הנשפכים לאוקיינוס האטלנטי
קרטל סינלואה

דגל הארגון
קרטל סינלואה (בספרדית: Cártel de Sinaloa, מוכר גם בראשי התיבות CDS) הוא ארגון פשיעה בינלאומי העוסק בסחר בסמים ובהלבנת כספים, שבסיסו בעיר קוליאקאן, בירת מדינת סינלואה שבמקסיקו. הארגון נחשב לאחד מקרטלי הסמים הגדולים והחזקים בעולם.

הקרטל הוקם באמצע שנות ה-80 של המאה ה-20 והוא חולש על אזור של 650 אלף קמ"ר במה שמכונה "משולש הזהב" של גידול הסמים במקסיקו, משולש המשורטט על גבולותיהן של המדינות סינלואה, דורנגו, וצ'יוואווה. בשטחים אלו מתרכז הגידול והייצור של אופיום מקסיקני ומריחואנה בידי הקרטל. מלבד סמים אלו עוסק הקרטל בהפצת סמים נוספים, בעיקר הרואין, קוקאין וגבישי מתאמפטמין (קריסטל מת').

בראשית העשור השני של המאה ה-21 היה קרטל סינלואה סינדיקט הפשע הגדול ביותר במקסיקו, בהיקף שוק הסמים הנשלט על ידיו ובהיקף הלבנת הכספים המיוחסת לו. ה"לוס אנג'לס טיימס" תיאר אותו כ"קבוצת הפשע המאורגן החזקה ביותר במקסיקו", וגורמים בקהילת המודיעין בארצות הברית ראו בו את "ארגון הסמים החזק ביותר בעולם". הקרטל הקים כוח צבאי למחצה בשם "לוס פלונס" כדי להגן על שטחו ונכסיו. לפי משרד התובע הכללי של ארצות הברית, הארגון אחראי לייבוא והפצה בארצות הברית של כ-200 טון קוקאין וכמות גדולה של הרואין בין השנים 1990 עד 2008. נכון ל-2015, הוא נחשב לארגון הפעיל ביותר בהברחת סמים והפצתם בתחומי ארצות הברית.

לאחר מעצרו של חואקין גוסמן (אל צ'אפו), עומדים כיום בראש הארגון איסמאל זמבדה גרסיה (אל מאיו) ובנו של גוסמן.

== כינויי הארגון ==
מלבד שמו השגור של הקרטל שנובע משם המדינה בה הוקם, מכונה הארגון לעיתים גם בשמות "קרטל גוסמן-לוארה", על שם העומד בראשו – חואקין גוסמן ("אל-צ'אפו"); "הקרטל הפסיפי", על שם שטחי השליטה שלו בסינלואה לחוף האוקיינוס הפסיפי; "ברית הדם"; ו"הפדרציה", כינוי רחב יותר, שכלל כוחות פרה-מיליטריים ששירתו את הסינדיקט; הפדרציה ידעה זעזוע בסוף העשור הראשון של המאה ה-21, כאשר משפחת בלטראן לייבה שהקימה עבור הקרטל את הזרוע החמושה "לוס נגרוס" הסתכסכה עם גוסמן, פרשה מן "הפדרציה" ופתחה במלחמה של ממש מול הקרטל.

==קישורים חיצוניים==

* [http://www.xn--4dbcyzi5a.com/2014/01/אושר-ארהב-עשתה-עסקים-עם-קרטל-הסמים-של-מ/ כמו בסרטים: ארצות הברית עשתה עסקים עם קרטל הסמים של מקסיקו], 14 בינואר 2014, ב"מגזין קנאביס"
* 
* 

סינלואה
קטגוריה:ארצות הברית: סמים
קטגוריה:מקסיקו: סמים
איתן לידור

איתן לידור הוא קצין צה"ל במילואים בדרגת תת-אלוף, שירת כקצין הנדסה קרבית ראשי. 

==ביוגרפיה==
לידור התגייס לצה"ל ב-1969 ושירת כלוחם וכקצין בחיל ההנדסה הקרבית. במלחמת יום הכיפורים שירת כקצין הנדסה בגדוד בפיקוד המרכז. ה-1975 השתחרר משירות הקבע אך חזר לאחר שנתיים. ב-1981 מונה למפקד גדוד 605 ופיקד עליו במהלך מלחמת לבנון הראשונה ועד 1983. בהמשך שירת במפקדת חילות השדה וכמפקד בית הספר להנדסה צבאית. לאחר לימודים במכללה לביטחון לאומי שירת במרכז לאימוני יבשה. ב-1992 מונה לקצין הנדסה קרבי ראשי וכיהן בתפקיד עד 1995. 

לאחר שחרורו כיהן כמנכ"ל חברת ההנדסה "רולידר". ב-2006 הקים את חברת איתן לידור פרויקטים, העוסקת בניהול פרויקטים בתחומי הנדסה אזרחית, פינוי מוקשים וסילוק פצצות. 

לידור בעל תואר ראשון בכלכלה, בוגר הקורס לפיקוד ומטה המשותף לכוחות המזוינים של ארצות הברית, בוגר המכללה לביטחון לאומי, ובעל תואר שני בביטחון לאומי מאוניברסיטת חיפה. היה חבר בוועדת זוהר לבדיקת הפגיעה באח"י חנית.

נשוי לזיוה. אחד מבניו, סגן אלוף עמית לידור, היה מפקד סיירת צנחנים במלחמת לבנון השנייה ועובד כר׳ תחום קטלניות החי״ר באלביט מערכות.

==קישורים חיצוניים==
*[http://www.handasa.org.il/page_14194 תא"ל איתן לידור] באתר עמותת חיל ההנדסה הקרבית
*[https://web.archive.org/web/20140905224113/http://www.e-lidor.com/%D7%A2%D7%91%D7%A8%D7%99%D7%AA.htm איתן לידור] באתר חברת איתן לידור פרויקטים

קטגוריה:תתי-אלופים בצה"ל
קטגוריה:קציני הנדסה ראשיים
קטגוריה:מפקדי בית הספר להנדסה קרבית
קטגוריה:מפקדי גדוד 605
קטגוריה:בוגרי אוניברסיטת חיפה
קטגוריה:חיילי חיל ההנדסה במלחמת יום הכיפורים
קטגוריה:חיילי חיל ההנדסה במלחמת לבנון הראשונה
קטגוריה:מפקדי גדודים במלחמת לבנון הראשונה
קטגוריה:ישראלים שנולדו במאה ה-20
כלבי דוב

איור של [[ייסנגריניה.]]
כלב דוב או אמפיקיוניים (שם מדעי: Amphicyonidae) היא משפחה נכחדת של טורפים מתת-סדרת דמויי כלב. כלבי הדוב נמצאו ברחבי אפריקה, אסיה ואירופה ובתקופת המיוקן חצו את מצר ברינג לעבר אמריקה הצפונית.

חיות אלה דמו מעט לכלבים אך לא היו קשורים אליהם מאוד. הם היו קרובים בעיקר למשפחה הנכחדת המיקיוניים ושתי המשפחות היוו שלב ביניים בין דובים לכלביים. הם נחשבים גם לקרובים רחוקים של פנדה זנובה. הם היו בעלי מידות מגוונות, מ-5 ק"ג ל-600 ק"ג לזכר בוגר. הם היו טורפים ראשיים, הניזונים בעיקר מבשר וחלקם אף התבססו עליו מבלי תוספות, בניגוד לרוב הדובים והכלביים של ימינו.

כלבי הדוב החלו להתדלדל בתקופת הפליוקן ונעלמו בתחילת הפליסטוקן, לפני כ-1.8 מיליון שנה, אולי עקב תחרות עם טורפים חזקים ומפותחים יותר או היפגעות משינויי אקלים.

==מיון==

==קישורים חיצוניים==

*
קטגוריה:מאובני טקסונים שתוארו ב-1886
תיעדוף

תיעדוף (בלועזית: פּרִיוֹריטיזציה) היא פעילות של קביעת סדר עדיפויות לביצוען של משימות, תוך התחשבות במגבלות של המשאבים הנמצאים. תיעדוף נדרש בפעילות של ניהול.

== דוגמאות לתיעדופים ==
בפרויקט של תחזוקת תוכנה נדרש מנגנון לתיעדוף דרישות לשיפורים בתוכנה.

קביעת סל הבריאות היא סוג של תיעדוף – זו פעילות תיעדוף בינארית הקובעת את התרופות שראוי לתקצב את רכישתן במסגרת תקציב המדינה.

בטיפול באירוע רב-נפגעים לתיעדוף חשיבות קריטית – כוחות הרפואה פועלים להצלת חיי אדם רבים ככל האפשר, דבר שמשמעותו לפעמים היא החלטה מודעת להזניח את הטיפול בפצועים לא דחופים, בפצועים שסיכויי הצלתם דלים, ובפצועים שהטיפול בהם דורש משאבים רבים מדי.

== שיטות תיעדוף ==
שיטת תיעדוף בסיסית, למשימות המגיעות בזו אחר זו, היא נכנס ראשון יוצא ראשון – טיפול במשימות לפי סדר הגעתן, בלי ייחוס משקל נפרד לכל משימה. שיטה זו טובה כאשר כל המשימות שוות במהותן, ולכן אין הצדקה להבחנה ביחס הניתן להן. שיטה זו אינה טובה לחדר מיון, משום שבו נדרש תיעדוף גם לפי חומרת הבעיה הרפואית של כל אדם המגיע לחדר המיון.

תיעדוף לפי משך הזמן הנדרש לביצוע המשימה בא להעניק עדיפות למשימות קצרות, שביצוען יצמצם במהירות את צבר המשימות הכולל. דוגמה לתיעדוף כזה ניתנת במרכול, שבו מוקצב בקופה תור נפרד ללקוחות שקנו מעט פריטים.

תיעדוף נעשה גם באמצעות מערכות ממוחשבות. פונקציית תיעדוף במערכות הגנה אקטיביות מפני טילים מקבלת את נתוני המטרות וקובעת לכל מטרה מספר חיובי שקובע את מידת האיום שמטרה זו מהווה, ובכך מאפשרת לתת עדיפות ליירוט מטרות מסוימות על פני אחרות.

דוגמה לתיעדוף שיטתי: מול אישה המתמודדת בתוכנית הריאליטי "הרווקה" ניצבים עשרה גברים המנסים לכבוש את לבה. לשם בחירת הראשון שיקבל הזדמנות לכך, האישה קובעת קריטריונים להתאמה, כגון יופי, השכלה, הון ומשכורת חודשית. כל קריטריון מקבל משקל, המשקף את חשיבותו בעיני האישה. לאחר הכנת תשתית זו, כל מתמודד מקבל ציון בכל אחד מהקריטריונים, והציון המשוקלל למתמודד בכל הקריטריונים קובע את מקומו בסדר העדיפויות של האישה.

==קישורים חיצוניים==

* [http://hebrew-academy.org.il/2012/11/13/תיעדוף/ תיעדוף], באתר האקדמיה ללשון העברית

קטגוריה:ניהול
גומפותריומיים

שלד של [[פלטיבלודון]]
גומפותריומיים (שם מדעי: Gomphotheriidae; בעבר נקראו טרילופודוניים) היא משפחת בעלי חדק קדומים ומאבות הפילים של ימינו שחיו בתקופות המיוקן עד ההולוקן. הם התפתחו מפילאים פרימיטיביים יותר כמו המריתריום.

== מאפיינים ==
מאובנים של גומפותריומיים נמצאו באירופה, צפון אמריקה, דרום אמריקה, אסיה ואפריקה. בניגוד לפיל המודרני, היו להם ארבעה חטים - שני חטים דמויי את חפירה על הלסת התחתונה, ושני חטים על הלסת העליונה - שהיו מצופים באמייל, בניגוד לפילים בני זמננו וכן היו להם לסתות ארוכות בהרבה. נראה שהחטים התחתונים שימשו אותם כדי לאסוף צמחי מים בביצות בהן חיו. לחלקם בכלל לא היו חטים.

==מיון==
**Eubelodon
**Megabelodon 
**Sinomastodon
*תת-משפחה Gnathabelodontinae
**גנתבלודון (Gnathabelodon)
*תת-משפחה Choerolophodontinae - לעיתים נחשבת למשפחה נפרדת
**Afrochoerodon
**כוארולופודון (Choerolophodon)
*תת-משפחה Gomphotheriinae
**גומפותריום (Gomphotherium)
*תת-משפחה אמבלודונטים (Amebelodontinae) - לעיתים נחשבת משפחה עצמאית
**Afromastodon
**אמבלודון (Amebelodon)
**Archaeobelodon
**Eurybelodon
**Konobelodon
**פלטיבלודון (Platybelodon)
**Progomphotherium
**Protanancus
**Serbelodon 
**Torynobelodon
*תת-משפחה Rhynchotheriinae
**רינכותריום (Rhynchotherium)
*תת-משפחה Cuvieroniinae
**Amahuacatherium
**קיווירוניוס (Cuvieronius)
**סטגומסטודון (Stegomastodon)
**Haplomastodon
**נוטיומסטודון (Notiomastodon)

סוגים אחרים עברו למשפחת האננכידיים.

==גלריה==
<gallery mode="packed">
Manada de Gonfoterios (Parque chuyaca - Osorno).jpg
Knight Gomphotherium.jpg|איור של גומפותריום
Cuvieronius.jpg|מודל של קיווירוניוס
Megabelodon lulli.jpg
</gallery>

==קישורים חיצוניים==

* 

*
השלום העות'מאני

השלום העות'מאני או פַּקס עוֹת'מָנָה (בלטינית: Pax Ottomana או Pax Ottomanica), הוא כינויה של תקופת היציבות הכלכלית והחברתית שהושגה במחוזות שנכבשו על ידי האימפריה העות'מאנית. 

מושג זה שימש גם לתיאור המצב במאות ה-16 וה-17, באזורים שנשלטו על ידי העות'מאנים, בבלקן, באנטוליה, המזרח התיכון, צפון אפריקה והקווקז.

המונח משמש בעיקר סופרים והיסטוריונים בעלי דעה חיובית על השלטון העות'מאני ועל השפעתו בארצות שהוחזקו על ידי האימפריה העות'מאנית. 

מטרתו העיקרית היא לצורך השוואה בין חוסר היציבות שאפיין את האזורים למיניהם לפני השתלטות האימפריה העות'מאנית עליהם, כמו גם לחוסר היציבות שהתפתח בהם (בייחוד בבלקן) לאחר תום השלטון העות'מאני.

אטימולוגית מדובר במונח מושאל מהמונח "השלום הרומאי" (Pax Romana), המתייחס ליציבות שנוצרה במסגרת האימפריה הרומית והתרחבותה.

== ראו גם ==

* המלחמות העות'מאניות באירופה

קטגוריה:מילים וביטויים בלטינית
קטגוריה:המאה ה-16
קטגוריה:האימפריה העות'מאנית
עות'מאני
בלשון אשר הזכרת לזוכריך

פירוש לפיוט "בלשון אשר הזכרת" בכתב יד המבורג מס. 17-152 (משנת [[1317). נכתב בידי הסופר קלונימוס בר' מנחםבתחתית ניתן לראות את ראשית הפיוט הבא ב"קרובה" אף הוא משל הקליר, "אץ קוצץ"]]
בְּלָשׁוֹן אֲשֶׁר הִזְכַּרְתָּ לְזוֹכְרֶיךָ הוא פיוט משל רבי אלעזר בירבי קליר. הפיוט מהווה חלק מקדושתא, מערך פיוטים לחזרת הש"ץ, שיצר הקליר לכבוד שבת זכור.

המוטיב העיקרי בפיוט, בהתאמה לשבת זכור והציווי לזכור את אשר עשה עמלק ולמחות את זכרו, הוא הזיכרון. הפייטן עושה שימוש במוטיב זה כדי ליצור תפילה שבה מזכיר כביכול המתפלל לאל את אשר עליו לזכור, את עמו שבגלות ואת עירו המושפלת מבלי בית המקדש. שימוש זה דומה למדרש בפסיקתא דרב כהנא על הפסוק "זכור את אשר עשה לך עמלק" (), במדרש מנוסחת הטענה כקריאה לכך שהאל יראה בצער עמו וינקום את נקמתם מידי הקמים עליהם: . 

הפיוט התקבל כבר בתקופות מוקדמות; רש"י מצטט אותו בפירושו למקרא (), ורבי יוסף קרא, אף הוא מן הראשונים, מסתמך עליו בפרשנותו למגילת איכה בביאור הכתוב "תשוח עלי נפשי" (). הפיוט זכה להתייחסות פרשנית רחבה, שעיקרה עודנו בכתבי יד.

==הפיוט==
הפיוט, כמו פיוט ד בכל קדושתא מתחיל במילים: . באשכנז, נוהגים לספח מילים אלה למשפט הקודם (כלומר לפסוק האחרון שבמשלש): .

==השפעה==
נראה כי פיוט זה עמד לפני הפייטן שלמה בן מנחם, בעת כתיבת הסליחה "את עם הנסגל והמיוחד". בסליחה נעשה שימוש בתיאורי עם ישראל בדומה לתיאור בפסקה החותמת את הפיוט: ; בדומה לכך נאמר בסליחה: . 

==לחנים==
בחסידות ויז'ניץ היה מקובל לחן לפיוט זה, שהיו נוהגים לשיר בליל שבת זכור על שולחנו של הרבי ישראל הגר בעל "אהבת ישראל", בתקופת בנו הרבי חיים מאיר הגר בעל "אמרי חיים" נשכח הניגון, והוא הושר רק לפרקים כשהזדמן לשולחנו מי שזכר את הניגון. בספר מנהגי חסידות קומרנה, מובא מנהג דומה של האדמו"ר רבי יעקב משה סאפרין שנהג לשיר את הפיוט בעת סעודת שחרית של שבת זכור.

לחן אחר שהולחן על ידי האדמו"ר רבי אליעזר זאב מקרעטשניף, מקובל בחסידות נדבורנה, ונהוג לשיר בו את הפיוט בעת עריכת "שלום זכר" במהלך כל השנה.

לחן של פנחס (פיניע) ספקטור מקובל בחסידות בויאן.

לחן מפורסם של יוסי גרין בביצוע אברהם פריד, הופיע באלבומו "ברכה והצלחה" (1995), תחת השם "זכור".

==לקריאה נוספת==

* שולמית אליצור, שירה של פרשה (ירושלים: מוסד הרב קוק, תשס"ז), פרשת כי תצא, עמ' 307–314.

==הערות שוליים==

קטגוריה:חלקי קדושתאות
קטגוריה:ספרות יהודית של ימי הביניים
קטגוריה:פיוטי אלעזר בירבי קליר
קטגוריה:שבת זכור
ישעיהו מייטליס

הרב ישעיהו מייטליס (נולד בסוסנוביץ, ה'תש"ט) הוא רבה של נהריה וראש ישיבת ההסדר נהר דעה בעיר.

==קורות חייו==
נולד בעיר סוסנוביץ שבפולין, ליצחק ושושנה מייטליס. בהיותו בן שנה עלתה משפחתו לישראל, והתיישבה במחנה עולים בחיפה. לאחר מכן עברה לגור במגורי קבע בפתח תקווה. 

למד בישיבת נחל יצחק בנחלים, לאחר מכן למד כעשר שנים בישיבת מרכז הרב, אצל הרב צבי יהודה הכהן קוק, הרב אברהם אלקנה כהנא שפירא, הרב שאול ישראלי והרב הנזיר. שירת בצבא בתותחנים וברבנות הצבאית. הוסמך לרבנות על ידי הרב איסר יהודה אונטרמן, הרב שלמה גורן והרב אברהם שפירא.

בעת הגיע הרב אהרן קלר רב העיר נהריה ובעל 'מטה אהרן' לגיל שבעים, פנה לרצי"ה קוק ולרב אברהם שפירא שימצאו לו מחליף ברבנות העיר, והם המליצו על חתנו, הרב מייטליס שלאחר הליך בחירות התמנה לרב העיר.

בתמוז ה'תשפ"ד עדכנה משפחתו שהרב מייטליס במצב קשה והוא מורדם ומונשם<ref></ref>.

==פעילות ציבורית==
שנים רבות כיהן כרב שכונה בנהריה וסייע ביד חותנו. בשנת תשנ"ה הקים את ישיבת נהר דעה בעיר. בשנת תשנ"ו התמנה לכהן כרב העיר תחת חותנו, שנפטר כשנה לאחר מכן.

== משפחתו ==
לרב מייטליס שישה בנים ושלוש בנות, עשרות נכדים ומספר נינים.

בנו הוא הרב אבישי נתן מייטליס, ראש כולל ברחובות וראש מכון תורת המשפט.

חתנו הוא הרב עדיאל כנרתי, האחראי על העירוב בנהריה<ref></ref>.

==קישורים חיצוניים==

* [http://www.meirtv.co.il/site/archive_new.asp?cat_id=3799&rabbi=4035 שיחת חיזוק עם הרב ישעיהו מייטליס] באתר ערוץ מאיר

* [https://asif.co.il/files_author/%d7%94%d7%a8%d7%91-%d7%99%d7%a9%d7%a2%d7%99%d7%94%d7%95-%d7%9e%d7%99%d7%99%d7%98%d7%9c%d7%99%d7%a1/ מאמרים של הרב ישעיהו מייטליס] באתר ספריית אסיף

* [http://nahariya.co.il/GetLesson.aspx?lesid=4898 דבר תורה] באתר ישיבת נהר דעה

== הערות שוליים ==

קטגוריה:ראשי ישיבות הסדר
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:בוגרי ישיבת נחלים
קטגוריה:חיילי הרבנות הצבאית
קטגוריה:נהריה: רבנים ראשיים
קטגוריה:תלמידי הרב אברהם אלקנה שפירא
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו במאה ה-20
עונת 1990/1991 בליגה הארצית

עונת 1990/1991 בליגה הארצית הייתה העונה ה-15 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של מכבי פתח תקווה שעלתה לעונת 1991/1992 לליגה לאומית לצד מכבי יבנה.

בסיום העונה מכבי רמת עמידר והפועל טירת כרמל ירדו לליגה השלישית. הפועל בת ים ירדה לליגה השלישית בעקבות משחקי המבחן.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| מכבי פתח תקווה||30||19||7||4||73||27||46||64||rowspan=2 align=center|עלו ליגה
|- bgcolor="ccffcc"
|2|| מכבי יבנה||30||16||9||5||38||24||14||57
|-
|3|| הפועל רמת גן||30||15||6||9||61||39||22||51||rowspan=11|
|-
|4|| עירוני אשדוד||30||12||9||9||44||36||8||45
|-
|5|| שמשון תל אביב||30||12||9||9||40||34||6||45
|-
|6|| מכבי שעריים||30||12||7||11||35||29||6||43
|-
|7|| מכבי יפו||30||10||11||9||44||41||3||41
|-
|8|| הפועל אשדוד||30||10||11||9||37||37||0||41
|-
|9|| הפועל חדרה||30||10||10||10||32||39||7-||40
|-
|10|| הפועל חיפה||30||10||9||11||25||33||8-||39
|-
|11|| הפועל טבריה||30||9||8||13||36||49||13-||35
|-
|12|| בית"ר נתניה||30||9||7||14||36||43||7-||34
|-
|13|| מכבי עכו||30||9||7||14||23||36||13-||34
|- bgcolor=#ccccff 
|14|| הפועל בת ים||30||5||15||10||28||40||12-||30||align=center|משחקי המבחן
|- bgcolor=#ffcccc
|15|| מכבי רמת עמידר||30||8||6||16||32||59||27-||30||rowspan=2 align=center|ירדו ליגה 
|- bgcolor=#ffcccc
|16|| הפועל טירת כרמל||30||3||11||16||17||40||23-||20
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1991 בישראל: כדורגל
קטגוריה:1990 בישראל: כדורגל
קטגוריה:תחרויות כדורגל ב-1991
קטגוריה:תחרויות כדורגל ב-1990
עונת 1991/1992 בליגה הארצית

עונת 1991/1992 בליגה הארצית הייתה העונה ה-16 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של בית"ר ירושלים שעלתה לעונת 1992/1993 לליגה לאומית לצד הפועל חיפה.

בסיום העונה בית"ר נתניה והפועל טבריה ירדו לליגה השלישית. הפועל אשדוד ניצחה במשחקי מעבר.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| בית"ר ירושלים||30||17||9||4||50||20||30||60||rowspan=2 align=center|עלו ליגה 
|- bgcolor="ccffcc"
|2|| הפועל חיפה||30||18||6||6||48||28||20||60
|-
|3|| שמשון תל אביב||30||17||7||6||47||36||11||58
|-
|4|| הפועל כפר סבא||30||13||9||8||41||32||9||48
|-
|5|| מכבי עכו||30||11||11||8||31||29||2||44
|-
|6|| מכבי יפו||30||12||8||10||38||37||1||44
|-
|7|| מכבי הרצליה||30||11||9||10||39||36||3||42
|-
|8|| הפועל חדרה||30||10||8||12||33||35||2-||38
|-
|9|| מכבי עירוני אשדוד||30||10||7||13||42||40||2||37
|-
|10|| הפועל רמת גן||30||9||8||13||41||45||4-||35
|-
|11|| סקציה נס ציונה||30||7||11||12||28||39||11-||32
|-
|12|| מכבי שעריים||30||7||10||13||33||42||9-||31
|-
|13|| הכח רמת גן||30||8||7||15||35||50||15-||31
|- bgcolor=#ccccff 
|14|| הפועל אשדוד||30||5||15||10||29||36||7-||30||align=center|משחקי המבחן
|- bgcolor=#ffcccc
|15|| בית"ר נתניה||30||7||9||14||31||44||13||30||rowspan=2 align=center|ירדו ליגה
|- bgcolor=#ffcccc
|16|| הפועל טבריה||30||6||10||14||37||54||17||28
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1991 בישראל: כדורגל
קטגוריה:1992 בישראל: כדורגל
קטגוריה:תחרויות כדורגל ב-1991
קטגוריה:תחרויות כדורגל ב-1992
עונת 1992/1993 בליגה הארצית

עונת 1992/1993 בליגה הארצית הייתה העונה ה-17 של הליגה הארצית בכדורגל כליגה השנייה בחשיבותה בכדורגל בישראל. 

הליגה כללה 16 קבוצות. על ניצחון במשחק הוענקו שלוש נקודות ועל תיקו הוענקה נקודה בודדת.

העונה הסתיימה בניצחון של מכבי הרצליה שעלתה לעונת 1993/1994 לליגה לאומית לצד עירוני אשדוד והפועל כפר סבא. מכבי יפו הפסידה במשחקי המבחן ולא עלתה ליגה.

בסיום העונה הפועל רמת גן (לראשונה בתולדותיה) ומכבי שעריים ירדו לליגה השלישית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| מכבי הרצליה||30||18||8||4||47||21||26||62||rowspan=3 align=center|עלו ליגה 
|- bgcolor="ccffcc"
|2|| מכבי עירוני אשדוד||30||19||4||7||64||31||33||61
|- bgcolor="ccffcc"
|3|| הפועל כפר סבא||30||15||9||6||49||27||22||54
|- bgcolor="ccccff"
|4|| מכבי יפו||30||12||10||8||38||31||7||46||align=center|משחקי המבחן
|-
|5|| הפועל אשקלון||30||10||11||9||34||34||0||41
|-
|6|| הכח רמת גן||30||9||12||9||41||36||5||39
|-
|7|| מכבי עכו||30||9||10||11||35||41||6-||37
|-
|8|| הפועל ירושלים||30||10||7||13||29||38||9-||37
|-
|9|| הפועל אשדוד||30||9||10||11||27||36||9-||37
|-
|10|| מכבי יבנה||30||11||4||15||31||41||10-||37
|-
|11|| סקציה נס ציונה||30||9||9||12||40||47||7-||36
|-
|12|| הפועל דליית אל כרמל||30||8||12||10||30||37||7-||36
|-
|13|| שמשון תל אביב||30||9||9||12||32||40||8-||36
|-
|14|| הפועל חדרה||30||8||11||11||29||35||6-||35
|- bgcolor=#ffcccc
|15|| הפועל רמת גן||30||8||10||12||34||39||5-||34||rowspan=2 align=center|ירדו ליגה
|- bgcolor=#ffcccc
|16|| מכבי שעריים||30||6||4||20||27||53||26-||22
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1993 בישראל: כדורגל
קטגוריה:1992 בישראל: כדורגל
קטגוריה:תחרויות כדורגל ב-1993
קטגוריה:תחרויות כדורגל ב-1992
פיגוע ההתאבדות באיסטנבול (מרץ 2016)

פיגוע ההתאבדות באיסטנבול התרחש ביום שבת, 19 במרץ 2016. מחבל מתאבד, שהיה חמוש במטען נפץ שהכיל מסמרים, הפעיל אותו בשדרות איסתיקלאל שבחלקה הצפון-מערבי של העיר. מעוצמת הפיצוץ נהרגו ארבעה בני אדם, ונפצעו 36. הנפגעים היו אזרחי מדינות שונות; שלושה מההרוגים ועשרה מהפצועים היו ישראלים.

== הפיגוע ==
הפיגוע התרחש סמוך לשעה 11:00 באחד מרחובות הקניות ההומים ביותר של העיר. ככל הנראה התכוון המחבל לתקוף משרד ממשלתי או תחנת משטרה ונרתע מכך בשל נוכחותם של אנשי ביטחון שאבטחו אותם. הישראלים שנפגעו היו חברי קבוצה שהגיעה לטיול קולינרי בעיר. המחבל הפעיל את מטענו בקרבתם, אך לא ידוע אם התכוון לתקוף תיירים ישראלים דווקא. ההרוג הרביעי היה אזרח איראן. מרבית הפצועים בפיגוע היו טורקים וכן נפגעו אזרחי איחוד האמירויות הערביות, איסלנד, איראן, אירלנד וגרמניה.

המחבל המתאבד זוהה בהמשך כמהמט אוזטורק, אזרח טורקי, שנולד ב-1992 בעיר גזיאנטפ שבדרום-מזרח המדינה. שהיה מוכר לשלטונות כפעיל של ארגון המדינה האסלאמית, לאחר שעזב את ביתו ב-2013 והצטרף לדאעש.

הפיגוע היה הרביעי שהתרחש בטורקיה מתחילת שנת 2016, ובוצע שישה ימים לאחר פיגוע בבירת המדינה, אנקרה, שבו נהרגו 37 אנשים.

== לאחר הפיגוע ==
דיפלומטים ממשלחת ישראל בטורקיה פעלו לאיתור הנפגעים הישראלים בבתי החולים באיסטנבול וסייעו להם.

בעקבות הפיגוע יצאו מישראל לטורקיה, שעות אחדות לאחריו, שני מטוסים קלים עם צוותי רפואה, אשר החזירו למחרת לישראל חלק מהפצועים הישראלים. כמו כן, יצא לאיסטנבול למחרת הפיגוע מטוס תובלה מטייסת 103 של חיל האוויר הישראלי, יחד עם כוח של יחידה 669, והטיס ארצה את יתר הפצועים ואת גופות ההרוגים הישראלים.

==קישורים חיצוניים==
* 
* 
* [http://www.jpost.com/Israel-News/Israeli-authorities-publicize-name-of-fatality-from-Istanbul-attack-448493 Israeli authorities confirm two fatalities from Istanbul bombing were dual US-Israeli citizens], באתר ג'רוזלם פוסט, 20 במרץ 2016
* [http://www.independent.co.uk/news/world/europe/istanbul-explosion-injuries-reported-as-tourist-shopping-area-hit-by-blast-in-turkish-city-a6940706.html דיווח על הפיגוע], באתר העיתון אינדפנדנט, 19 במרץ 2016
* [http://www.bbc.com/news/world-europe-35850625 דיווח על הפיגוע], באתר חדשות ה-BBC, 19 במרץ 2016

==הערות שוליים==

איסטנבול (מרץ 2016)
קטגוריה:פיגועים נגד ישראלים בחוץ לארץ
איסטנבול
קטגוריה:איסטנבול: פיגועי טרור
קטגוריה:יחסי טורקיה–ישראל
קטגוריה:המדינה האסלאמית: פיגועים באירופה
קטגוריה:2016 בטורקיה
קולבוטן (כדורגל נשים)

קולבוטן פוטבול (שמו המלא בנורווגיה: Kolbotn Fotball Kvinner) הוא מועדון כדורגל נשים מהעיר קולבוטן שבאקרסהוס, נורווגיה.

מאז 1995, משחקת הקבוצה בליגת העל הנורווגית, ולזכותה שלוש אליפויות וגביע מדינה אחד.

==היסטוריה==
קבוצת כדורגל הנשים של מועדון הספורט קולבוטן הוקמה ב-1985, ובמשך כעשר שנים שיחקה בליגות הנמוכות של נורווגיה. השינוי חל ב-1994, אז סיימה הקבוצה במקום הראשון בליגה השנייה, והעפילה לראשונה בתולדותיה לליגת העל. בעונת הבכורה של קולבוטן בליגה הראשונה, חתמה בקבוצה החלוצה הישראלית, סילבי ז'אן, שמהר מאוד הפכה לכובשת הבכירה שלה. הישג השיא של ז'אן עם הקבוצה הייתה ההעפלה לגמר גביע המדינה ב-1998, שם הפסידה 4-0 לטרונדהיימס-ארן.

בשנת 2002 זכתה הקבוצה באליפות ראשונה בתולדותיה, לאחר שהפסידה רק משחק אחד במהלך העונה. שנה לאחר מכן היא השתתפה בפעם הראשונה בגביע אופ"א (ליגת האלופות כיום), והגיעה עד רבע הגמר. היא זכתה בשתי אליפויות רצופות בשנים 2005 ו-2006, ובגביע הנורווגי ב-2007. באותה שנה היא אף העפילה עד לחצי גמר גביע אופ"א, והפכה לקבוצה הנורווגית השנייה אי פעם שמגיעה להישג זה.

==תארים==
* ליגת העל הנורווגית: 3
:2002, 2005, 2006
* הגביע הנורווגי: 1
:2007

==שחקניות מפורסמות==
* קתרין יונסדוטיר
* סילבי ז'אן
* סולביי גולברנסן
* איזבל הרלובסן

==קישורים חיצוניים==
* 

קטגוריה:קבוצות כדורגל נשים נורווגיות
קטגוריה:קבוצות כדורגל שהוקמו ב-1916
זכות המרד

בפילוסופיה הפוליטית, זכות המרד היא זכותה או חובתה של אומה להפיל את המשטר כאשר הוא פועל נגד אינטרסים משותפים של אותה אומה.
מתוך אמונה בזכות זו, נעשה בה שימוש לאורך ההיסטוריה כדי להצדיק מהפכות שונות ובהן מלחמת האזרחים באנגליה, מלחמת האזרחים האמריקנית והמהפכה הצרפתית.

התפישה של זכות המרד כמושג בפילוסופיה הפוליטית פותחה בתחילת עידן הנאורות בחיבור "שתי מסכתות על ממשל מדיני" שנכתב על ידי הפילוסוף ג'ון לוק. זכות המרד מהווה לדעתו חלק בלתי נפרד מתורת האמנה החברתית, בה ניסה להגדיר את המקור והבסיס ליחסים חברתיים. לוק הצהיר כי על פי משפט הטבע (החוק הטבעי), לכל אדם יש את הזכות לחיים, לחירות ולרכוש. תחת האמנה החברתית, קיימת לעם הזכות למרוד בשלטון, כאשר הוא פועל נגד האינטרסים של האזרחים, ולשאוף להחליפו בשלטון שידאג לזכויותיהם. במקרים מסוימים, לפי לוק, הזכות למרד היא חובה, וקיומה מהווה מחסום בפני עריצות שלטונית.

==קישורים חיצוניים==
* 

קטגוריה:דמוקרטיה
פירמידת מנכאורע

פירמידת מנכאורע היא הפירמידה הקטנה מתוך שלוש הפירמידות העיקריות (של ח'ופו, חאפרו ומנכאורע), במתחם הפירמידות של גיזה שמדרום לקהיר. הפירמידה נבנתה על ידי מנכאורע (נודע גם בשמו היווני – מיקרנוס), פרעה ששלט במהלך השושלת הרביעית במצרים העתיקה, בערך (יש ויכוח בין החוקרים) בשנת 2510 לפנה"ס ונועדה לשמש לו כקבר. שמה של הפירמידה במצרית הוא "נטג'רי- מנכאורע" ("nṯrj Mn-k3.w-Rˁw") שפירושה הוא "מנכאורע האלוהי".

הפירמידה ממוקמת כמה מאות מטרים דרומה מהפירמידות של ח'ופו וחאפרו ולצידה נבנו שלוש פירמידות למלכות ומקדש מנכאורע. גובהה המקורי של הפירמידה היה 65.5 מטר והיום היא בגובה 61 מטר, בסיסה באורך 108.5 מ' ונפחה 235,183 מטר מעוקב. הפירמידה נוטה במדרון של 51 מעלות. היא בנויה מאבן גיר וכאבני ציפוי השתמשו המצרים בגרניט אדום ובאבן גיר מטורה, שנמצאת באמצע הדרך בין חלואן לקהיר. בתוך הפירמידה, ב-1835 גילה ריצ'רד ויליאם הווארד ויס, אגיפטולוג בריטי, במבואה העילית – ארון קבורה אנתרופואידי מעץ עליו כתוב השם מנכאורע ובתוכו עצמות אדם, אך בדיקת פחמן 14 גילתה כי הם בני פחות מאלפיים שנה ולא ברור למה הונחו שם. כשהגיע ריצ'רד עמוק יותר בפירמידה, הוא גילה סרקופגים עשויים מבזלת ועשירים בעיטורים. הסרקופגים לא שרדו, הם אבדו ב-13 באוקטובר 1838 כאשר הספינה "ביאטריס" שהובילה אותם לבריטניה טבעה בדרכה ממלטה לקטרחנה.

בסוף המאה ה-12, אל-מאלכ אל-עזיז עות'מאן בן יוסף, בנו ויורשו של צלאח א-דין, ניסה להשמיד את הפירמידות, החל משל מנכאורע. האיש ששכר אל מאלכ הבין במהרה כי להרוס את הפירמידה יהיה קשה ויקר בדיוק כמו לבנותה. הם עבדו במשך שמונה חודשים, כל יום הם לא הצליחו להרים יותר מאבן אחת או שתיים ונאלצו לבקע אותן בעזרת טריז בשביל להרימן, עד שבסופו של הפסיקו. בקע אנכי בחלקה הצפוני של הפירמידה נשאר עד לימינו.

==קישורים חיצוניים==

קטגוריה:מצרים העתיקה
מנכאורע
שרל אלטורפה

שרל אלטורפה (בצרפתית: Charles Émile Altorffer; 1881, וורת שבחבל גראנד אסט – 1960, שטרסבורג) היה כומר, פוליטיקאי מאלזס וחסיד אומות העולם מצרפת.

==קורות חיים==
אלטורפה למד תאולוגיה בשטרסבורג בין השנים 1900–1906. לאחר הסמכתו לכמורה שרת במספר קהילות באזור אלזס. בין השנים 1919–1929 היה כומר בוויסמבור. הוא היה פעיל במיוחד בתחום החברתי, וסייע לבני קהילתו בתחומי ההשקעות, החיסכון, ייסוד מעונות יום לילדי עובדים, שיעורי ערב למבוגרים, מוסדות לשיקום נכים וספריות ציבוריות. עם חזרת אלזס משלטון גרמניה לשלטון צרפת בסוף מלחמת העולם הראשונה (אז ויתרה גרמניה על האזור לטובת צרפת תחת הסכם ורסאי), הצטרף אלטורפה למפלגה הרפובליקאית הדמוקרטית הימנית הצרפתית והיה נציג שטרסבורג באספה הלאומית של צרפת ב-1919. בהיותו חבר האספה הלאומית המשיך לפעול לקידום הנושאים החברתיים שלמענם פעל בקהילתו ולאימוץ של החקיקה הצרפתית הפדרלית בחבל מגוריו, אלזס-לורן - בעיקר בתחום הפיסקלי, בתחומים חברתיים ובתחום הפנסיות.

אלטורפה היה תחת ביקורת של הפרוטסטנטים במחוזו, שסברו כי הוא תחת השפעה קתולית חזקה, ובשנת 1928 הפסיד את מושבו באספה הלאומית. הוא מונה על ידי רמון פואנקרה לתפקיד מנהלתי.

===פעילותו בתקופת השואה===
בתקופת השואה ומלחמת העולם השנייה, לאחר כיבוש צרפת בידי גרמניה, החל אלטורפה לפעול בשורות תנועת ההתנגדות הצרפתית. הוא סייע לארגונים יהודיים שפעילותם נאסרה על ידי הגסטפו. בין היתר העביר להם כספים בחשאי, ותוך סיכון חייו. בפעילות זו, ובפעילויות אחרות, הציל חייהם של יהודים רבים.

===לאחר מלחמת העולם השנייה===
בדצמבר 1944, לאחר שחרור צרפת, שב אלטורפה לאלזס וקיבל בחזרה את תפקידו המנהלתי באלזס ובמוזל. בשנת 1947 נבחר לתפקיד סגן ראש עיריית שטרסבורג מטעם מפלגת RPF . בשנת 1955, עם מות ראש העירייה, מונה אלטורפה לתפקיד זה. הוא פרש ב-1959 עקב גילו. בשנה זו קיבל את אות לגיון הכבוד. הוא כתב בקביעות לעיתון האלזסי Le Nouveau Messager וכתב רומן שיצא לאור בשנת 1956.

אלטורפה נקבר בבית הקברות סנט הלן בשטרסבורג .

==הנצחה==
בשנת 2001 הוכר אלטורפה על ידי יד ושם בתור חסיד אומות העולם.

רציף בשטרסבורג נקרא על שמו.

==קישורים חיצוניים==
* [https://righteous.yadvashem.org/?searchType=righteous_only&language=en&ind=0&itemId=4408394 פעילותו של אלטורפה להצלת יהודים] באתר יד ושם .
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי האספה הלאומית של צרפת
קטגוריה:ראשי עיריות בצרפת
קטגוריה:מקבלי אות לגיון הכבוד
קטגוריה:חברי תנועת ההתנגדות הצרפתית
קטגוריה:צרפתים שנולדו ב-1881
קטגוריה:צרפתים שנפטרו ב-1960
עונת 1993/1994 בליגה הארצית

עונת 1993/1994 בליגה הארצית הייתה העונה ה-18 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של עירוני ראשון לציון שעלתה לעונת 1994/1995 לליגה לאומית לצד הפועל בית שאן ובית"ר תל אביב. שמשון תל אביב הפסידה במשחקי המבחן ולא עלתה ליגה.

בסיום העונה מכבי עכו והפועל דליית אל כרמל ירדו לליגה השלישית. 

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| עירוני ראשון לציון||30||18||6|| 6||53||27||26||60||rowspan=3 align=center|עלו ליגה
|- bgcolor="ccffcc"
|2|| הפועל בית שאן|| 30||15||6||9||28||20||8||51
|- bgcolor="ccffcc"
|3|| בית"ר תל אביב|| 30||14||8||8||37||32||5||50
|- bgcolor="ccccff"
|4|| שמשון תל אביב||30||14||7|| 9||39||31||8||49||align=center|משחקי המבחן
|-
|5|| הפועל טייבה||30||11||11||8||31||26||5||44
|-
|6|| הפועל בת ים||30||11||10||9||39||33||6||43
|-
|7|| מכבי יבנה||30||13||4||13||34||32||2||43
|-
|8|| הפועל חדרה||30||15||9||6||48||27||21||42
|-
|9|| הפועל אשקלון||30||9||11||10||36||35|| 1||38
|-
|10|| הפועל ירושלים||30||8||12||10||30||34||4-||36
|-
|11|| סקציה נס ציונה||30||10||6||14||31||41||10-||36
|-
|12|| הכח רמת גן||30||12||11|| 7||45||36|| 9||33
|-
|13|| מכבי יפו|| 30|| 8|| 9||13||21||29||8-||33
|-
|14|| הפועל אשדוד|| 30|| 7|| 9||14||16||30||14-||30
|- bgcolor=#ffcccc
|15|| מכבי עכו||30|| 6|| 7||17||31||48||17-||25||rowspan=2 align=center|ירדו ליגה 
|- bgcolor=#ffcccc
|16|| הפועל דליית אל כרמל|| 30|| 3|| 6||21||21||60||39-||10
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://www.rsssf.com/tablesi/isra94.html נתוני העונה]

קטגוריה:עונות בליגת המשנה בכדורגל בישראל
קטגוריה:1993 בישראל: כדורגל
קטגוריה:1994 בישראל: כדורגל
קטגוריה:תחרויות כדורגל ב-1993
קטגוריה:תחרויות כדורגל ב-1994
עונת 1994/1995 בליגה הארצית

עונת 1994/1995 בליגה הארצית הייתה העונה ה-19 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של מכבי יפו שעלתה לעונת 1995/1996 לליגה לאומית לצד הפועל כפר סבא. 

בסיום העונה הפועל אשקלון והפועל לוד ירדו לליגה השלישית. 

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| מכבי יפו||30||13||10||7||36||27||9||49||rowspan=2 align=center|עלו ליגה
|- bgcolor="ccffcc"
|2|| הפועל כפר סבא||30||13||9||8||46||32||14||48
|-
|3|| הכח רמת גן||30||13||9||8||40||31||11||48
|-
|4|| הפועל בת ים||30||12||10||8||46||35||11||46
|-
|5|| הפועל טייבה||30||11||10||9||25||23||2||43
|-
|6|| מכבי קריית גת||30||11||9||10||43||38||5||42
|-
|7|| הפועל רמת גן||30||11||9||10||38||36||2||42
|-
|8|| הפועל אשדוד||30||11||7||12||46||42||4||40
|-
|9|| מכבי יבנה||30||10||10||10||33||35||2-||40
|-
|10|| שמשון תל אביב||30||11||5||14||39||44||5-||38
|-
|11|| הפועל חדרה||30||9||9||12||33||33||0||36
|-
|12|| סקציה נס ציונה||30||9||9||12||38||39||1-||36
|-
|13|| הפועל ירושלים||30||9||9||12||44||50||6-||36
|-
|14|| הפועל קריית שמונה||30||9||9||12||28||41||13-||36
|- bgcolor=#ffcccc
|15|| הפועל אשקלון||30||8||11||11||34||43||9-||35||rowspan=2 align=center|ירדו ליגה 
|- bgcolor=#ffcccc
|16|| הפועל לוד||30||7||11||12||28||48||20-||32
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://www.rsssf.com/tablesi/isra95.html נתוני העונה]

קטגוריה:עונות בליגת המשנה בכדורגל בישראל
קטגוריה:1995 בישראל: כדורגל
קטגוריה:1994 בישראל: כדורגל
קטגוריה:תחרויות כדורגל ב-1995
קטגוריה:תחרויות כדורגל ב-1994
EMD G12

EMD G12 היא סדרת קטרים דיזל-חשמליים המופעלת על ידי חברת רכבת ישראל ועל ידי חברות רכבות נוספות בעולם.

== בשימוש רכבת ישראל ==
בשנת 1954 נקנו 23 הקטרים מסדרה זו בעבור רכבת ישראל (מספרם: 104–126). חלקם עברו הסבה למנועי 12-645E. ארבעת הקטרים נוספים הגיעו לרכבת ישראל כאשר נפלו שלל ממצרים במלחמת ששת הימים (מספרם: 127–130, המספר הסידורי שלהם שונה לאחר מכן).

החל משנת 2015, צבעה רכבת ישראל את כל הקטרים מסדרה זו בצביעה חדשה בצבעים כחול וכסף.

<gallery widths="200px" heights="200px" perrow="6">
קובץ:Israel Railway G12 120.jpg|קטר EMD G12 בשימוש רכבת ישראל בסכמת הצביעה הישנה
קובץ:EMD G12 and JT42CW.jpg|קטר EMD G12 בשימוש רכבת ישראל בסכמת הצביעה החדשה
קובץ:Israel Railway Museum.jpg|קטר EMD G12 מס' 107 במוזיאון רכבת ישראל, שנת 2006.מאחריו ניצב קטר EMD G16 מס' 163 ששימש את הרכבת המצרית ונלקח שלל במלחמת ששת הימים. במשך השנים שוחזרו הקטרים ונצבעו מחדש. קטר 163 נצבע ב-2019 בסכימת הצבעים המקורית של "הרכבת הלאומית המצרית"
</gallery>

== קישורים חיצוניים ==

* [http://www.trainweb.org/emdloco/g12.htm Export G12 (B-B) Order Numbers]

== הערות שוליים ==

EMD G12
קטגוריה:קטרי דיזל של רכבת ישראל
קטגוריה:מצרים: רכבות
עונת 1995/1996 בליגה הארצית

עונת 1995/1996 בליגה הארצית הייתה העונה ה-20 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של הפועל טייבה שעלתה לעונת 1996/1997 לליגה לאומית לצד הפועל ירושלים. 

בסיום העונה שמשון תל אביב והפועל כפר שלם ירדו לליגה השלישית. 

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| הפועל טייבה||30||18||4||8||40||31||7||58||align=center rowspan=2|עלו ליגה 
|- bgcolor="ccffcc"
|2|| הפועל ירושלים||30||15||9||6||43||24||19||54
|-
|3|| הפועל בת ים||30||10||13||7||38||31||7||43
|-
|4|| מכבי קריית גת||30||12||6||12||33||34||1-||42
|-
|5|| מכבי עירוני אשדוד||30||10||10||10||43||34||9||40
|-
|6|| הפועל רמת גן||30||10||10||10||34||32||2||40
|-
|7|| הכח רמת גן||30||11||7||12||36||36||0||40
|-
|8|| מכבי עכו||30||9||13||8||36||37||1-||40
|-
|9|| מכבי נתניה||30||9||12||9||38||28||10||39
|-
|10|| מכבי יבנה||30||9||12||9||26||28||2-||39
|-
|11|| הפועל חדרה||30||10||8||12||30||38||8-||38
|-
|12|| סקציה נס ציונה||30||10||8||12||35||44||9-||38
|-
|13|| הפועל אשדוד||30||10||9||11||42||41||1||37
|-
|14|| הפועל קריית שמונה||30||8||13||9||32||38||6-||37
|- bgcolor=#ffcccc 
|15|| שמשון תל אביב||30||9||9||12||39||44||5-||36||align=center rowspan=2|ירדו ליגה 
|- bgcolor=#ffcccc 
|16|| הפועל כפר שלם||30||4||9||17||19||43||24-||21
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://www.rsssf.com/tablesi/isra96.html נתוני העונה]

קטגוריה:עונות בליגת המשנה בכדורגל בישראל
קטגוריה:1995 בישראל: כדורגל
קטגוריה:1996 בישראל: כדורגל
קטגוריה:תחרויות כדורגל ב-1995
קטגוריה:תחרויות כדורגל ב-1996
בנה של אפרודיטה

בנה של אפרודיטה (באנגלית: Aphrodite's Child) היא להקת רוק מתקדם יוונית, שהוקמה בשנת 1967 על ידי אמן הסינתיסייזרים ואנגליס, הסולן דמיס רוסוס שהיה גם בסיסט, המתופף לוקאס סידראס והגיטריסט סילבר קולוריס.

הלהקה ידועה בין השאר בסינגל הבכורה המצליח שלה "Rain and Tears" אשר התבסס על הקאנון של פכלבל, שזכה להצלחה מסחרית משמעותית ברחבי אירופה וגם בישראל. הלהקה התפרקה בשנת 1971, לפני צאת אלבומם האחרון "666".

== היסטוריה ==
לאחר פירוקה של להקת הפורמינקס, חבר ואנגליס לדמיס רוסוס כדי להקים להקה חדשה במקום זו הקודמת. המתופף לוקאס סידראס נמנה בין מקימי הלהקה. החבר הרביעי, סילבר קולוריס, הצטרף מאוחר יותר.

הם הקליטו את סינגל הבכורה שלהם, Rain and Tears, שזכה להצלחה מסחרית משמעותית. הלהקה התמקמה בלונדון. סילבר קולוריס הצטרף מאוחר יותר משום שנשאר ביוון לשירות צבאי חובה.

זמן לא רב לאחר שהוציאו את הסינגל המפורסם, הוציאו את אלבומם הראשון "End of the World". 

ב-1970 התחילה הלהקה לעבוד על אלבום קונספט חדש: 666. הלהקה התחילה לעבוד על האלבום שקיבל גוון עמוק של רוק מתקדם, אך ככל שעבר הזמן התברר יותר ויותר כי ואנגליס נהנה יותר מעבודת סולו.

ב-1971, כשנה לפני צאתו הרשמית של האלבום, התפרקה להקת בנה של אפרודיטה וחבריה המשיכו בקריירות סולו.

בישראל בלטו להיטיהם "It's Five O'Clock" (השעה חמש) שצעד במצעדי הפזמונים בקיץ 1970 ו-"Spring summer winter and fall (אביב, קיץ, חורף וסתיו) שצעד בתחילת 1971. רק מאוחר יותר התפרסם בישראל להיטם הראשון, "Rain and Tears".

== דיסקוגרפיה ==
=== אלבומי אולפן ===
* End of the world (פברואר 1968)
* It's Five O'Clock (דצמבר 1969)
* 666 (יוני 1972)

==קישורים חיצוניים==

קטגוריה:להקות רוק מתקדם
קטגוריה:להקות רוק פסיכדלי
LBV 1806-20

LBV 1806-20 הוא כוכב על ענק כחול מסוג משתנה כחול ובהיר, משתנה כפול בקבוצת הכוכבים קשת אשר ממוקם במרחק 38,700 שנות אור מכדור הארץ, יחסית במרכז הגלקסיה. LBV 1806-20 בעל מסה מוערכת של 130 מסות שמש ועוצמת הארה אשר גדולה פי 2 מיליון מעוצמת ההארה של השמש. הכוכב משתייך לצביר 1806-20.

למרות בהירות נראיתו הרבה הוא בלתי ניתן לראייה בגלים בתחום הנראה מכדור הארץ מכיוון שפחות ממיליארדרית מאורו שמגיע אלינו הוא בתחום הנראה כיוון שחלק רב ממנו נספג בגז ואבק בתווך הבין כוכבי. כאשר LBV 1806-20 התגלה הוא נקבע ככוכב בעל עוצמת הארה הגבוהה ביותר והמסה הגבוהה ביותר.

הערכות אחרונות ממקמות אותו קרוב יותר לכדור הארץ מכפי ששוער תחילה, דבר שמשאיר אותו עדיין ברשימת הכוכבים הבהירים ביותר בגלקסיה.

הסיווג הספקטרלי של LBV 1806-20 הוא בין O9 ל B2, הספקטרום מראה פליטה חזקה וסדרתית של מימן בנוסף לפליטה רבה של הליום.

LBV 1806-20 ממוקם בליבת ערפילית הרדיו והוא רכיב בצביר הכוכבים Cl* 1806-20 אשר מכיל בתוכו כמה מהכוכבים החריגים ביותר וביניהם שני כוכבי וולף-ראיה, שני על ענקים כחולים (למעט LBV 1806-20), ומגנטר אחד (SGR 1806-20).

הסברה שהכוכב הוא כוכב כפול עולה בקנה אחד עם הספקטרום, המסה, הצפיפות, והגיל של הכוכב אשר נחשב צעיר מאוד (3.5-4 מיליון שנים).

==קישורים חיצוניים==

* 
* 

קטגוריה:קבוצת הכוכבים קשת
קטגוריה:על-ענקים
קטגוריה:משתנים כחולים ובהירים
טיסה 981 של פליי דובאי

טיסה 981 של פליי דובאי הייתה טיסה של חברת התעופה הזולה פליי דובאי שהייתה בדרכה מדובאי שבאיחוד האמירויות הערביות לרוסטוב על הדון שברוסיה. הטיסה התרסקה ב-19 במרץ 2016 מעל רוסטוב, כנראה בשל תנאי מזג אוויר לקויים. כל 62 הנוסעים ואנשי הצוות נספו.

==הטיסה==
טיסה 981 של פליי דובאי הייתה אמורה להמריא מנמל התעופה הבינלאומי דובאי בשעה 21:45 שעון מקומי (UTC+4) ב-18 במרץ 2016, ולנחות בשדה התעופה ברוסטוב על הדון מאוחר יותר באותו לילה, בשעה 1:20 שעון מקומי (UTC+3) של 19 במרץ. בפועל המריאה הטיסה מדובאי רק בשעה 22:20 שעון מקומי והגיעה באיחור לרוסטוב. ניסיון הנחיתה הראשון של המטוס בוטל בשל הראות הלקויה באזור הנחיתה, והוא נכנס לעמדת המתנה סמוך לשדה התעופה במשך השעות הבאות, ממתין לשיפור בתנאי מזג האוויר. בין ניסיונות הנחיתה הראשון והשני של טיסה 981, עשו מטוסים אחרים ניסיונות נחיתה בשדה התעופה, שתי טיסות אחרות נחתו בהצלחה.

המטוס התרסק במהלך סיבוב לקראת ניסיון נחיתה שני, בסביבות השעה 03:42, אז דיווחה בקרת התנועה האווירית של שדה התעופה לשירותי החירום המקומיים על התרסקות המטוס.

==תמונות מהאירוע==
<gallery mode=packed heights=140px>
קובץ:Авиакатастрофа в Ростове-на-Дону (25).jpg|אתר ההתרסקות
קובץ:Авиакатастрофа в Ростове-на-Дону (31).jpg|שרידי המטוס על המסלול
קובץ:Авиакатастрофа в Ростове-на-Дону (23).jpg|צוותי ההצלה בוחנים את הריסות המטוס
קובץ:Работа правительственной комиссии, созданной в связи с аварией лайнера «Боинг-737-800» (1).jpg|סוכני פס"ב חוקרים את נסיבות ההתרסקות בזירת הארוע
קובץ:Memorial at Rostov-on-Don Airport for victims of Flydubai Flight 981 (1).jpg|פינת הנצחה מאולתרת לנספים בשדה התעופה
</gallery>

==קישורים חיצוניים==

* 
קטגוריה:2016 ברוסיה
פליי דובאי, 0981
פליי דובאי, 0981
קטגוריה:איחוד האמירויות הערביות: תעופה
פליי דובאי, 0981
פליי דובאי, 0981
גליפטידוניים

דגם של [[דואדיקורוס, הגדול שבבני הקבוצה]]
דגם שלד של [[פאנוכטוס]]
גליפטידוניים (שם מדעי: Glyptodontinae) היא תת-משפחה שנכחדה במשפחת הארמדיליים של דלשינאים גדולים מסדרת הארמדילאים שחיה באמריקה הדרומית בתקופות המיוקן, כ-20 מיליון שנים לפני זמננו, ועד להכחדתה בשלהי עידן הקרח האחרון בפליסטוקן, לפני כ-10,000 שנים. לאחר ההחלפה האמריקנית הגדולה, עברו בעלי החיים מסדרה זו גם למרכז וצפון אמריקה. בעבר נחשבה למשפחה נפרדת בסדרה. מיני הגליפטידוניים היו המינים הגדולים ביותר בסדרת הארמדילאים, כשהגדול שבהם היה הדואדיקורוס (Doedicurus), ששקל עד 2,300 ק"ג - כמו קרנף.

הם נראו כמו הצבים הנכחדים מיאולניה (Meiolania) או כמו אנקילוזאורים ענקיים בעלי לוחות זנב עבים ששימשו להדיפת יריביהם ויכלו לתת מכות קשות בפגיעתם. מוחם לעומת זאת לא היה גדול. הם ניזונו בעיקר מצמחים.

לגליפטידוניים לא היו טורפים שיכלו לטרוף אותם בלי להיפצע קשה, אך הם נכחדו לקראת סוף עידן הקרח האחרון בכל היבשות בהם חיו, יחד עם דלשינאים נוספים כמו הפמפתריים (Pampatheriidae) ועצלני הקרקע הענקים וכן המקרוקניה המוזרה. ייתכן שמי שהכחיד אותם היה האדם הקדמון שהגיע לאמריקה.

==סוגים==
*Asterostemma
*Boreostemma
*Castellanosia
*Chlamydotherium
*Clypeotherium
*Daedicuroides
*דואדיקורוס (Doedicurus)
*Eleutherocercus
*Eucinepeltus
*Glyptatelus
*גליפטודון (Glyptodon)
*Glyptodontidium
*Glyptostracon
*גליפטותריום (Glyptotherium)
*Heteroglyptodon
*Hoplophorus
*קלנקורה (Kelenkura)
*Lomaphorus
*Metopotoxus
*Neoglyptatelus
*Neosclerocalyptus
*Neothoracophorus
*Neuryurus
*Palaehoplophorus
*פאנוכטוס (Panochthus)
*Paraglyptodon
*פראפרופלאוהופלופורוס (Parapropalaehoplophorus)
*Plaxhaplous
*Prodaedicurus
*Propalaehoplophorus
*Protoglyptodon
*Pseudoneothoracophorus
*Sclerocalyptus
*Stromatherium
*Xiphuroides

הסוג Pachyarmatherium הופרד למשפחה עצמאית בסדרת הפילוסאים.

==קישורים חיצוניים==

*
קטגוריה:מאובני טקסונים שתוארו ב-1879
קטגוריה:טקסונים שהתפתחו במיוקן
טטויים

טטויים (שם מדעי: Dasypodidae) היא משפחה של דלשינאים מסדרת הארמדילאים שכולם חיים ביבשת אמריקה ומין אחד ארמדיל טטו חי גם באמריקה הצפונית והא הדלשינאי היחיד החי בה, לא כולל את אמריקה המרכזית. המשפחה כוללת 2 סוגים - הסוג הנכחד Stegotherium והסוג טטו (dasypus). משפחה זו נחשבה זמן רב לחברה במשפחת הארמדיליים (Chlamyphoridae), אך בשנים האחרונות מסווגת למשפחה עצמאית.

==מינים==
המשפחה כוללת את המינים הבאים:

* מין ארמדיל ארוך-אף דרומי (Dasypus hybridus)
* מין ארמדיל ארוך-אף גדול (Dasypus kappleri)
* מין ארמדיל טאטו (נקרא גם "ארמדיל תשע החגורות" – Dasypus novemcinctus)
* מין ארמדיל ארוך-אף שעיר (Dasypus pilosus)
* מין ארמדיל ארוך-אף יאנוסי (Dasypus sabanicola)
* מין ארמדיל שבע-החגורות (Dasypus septemcinctus)
* מין ארמדיל יפס (Dasypus yepesi)
* מין ארמדיל בלוס (Dasypus bellus) - נכחד
* מין Dasypus neogaeus - נכחד

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:משפחות מונוטופיות
ואנוס גיימינג

אוון פונג (באנגלית: Evan Fong, נולד ב-31 במאי 1992) המוכר בכינויו ואנוס גיימינג (באנגלית: VanossGaming), או פשוט ואנוס, הוא יוטיובר וגיימר קנדי. הוא מפיק ועורך תוכן שבו הוא משחק עם חברים משחקים מסוימים, מציג מערכונים קומיים, ומשלים מודים ואתגרים מסוימים במשחקים. מאז שהתחיל את קריירת היוטיוב שלו בשנת 2011, הערוץ של אוון קיבל 21 מיליון משתמשים רשומים וכ-8 מיליארד צפיות כוללות, נכון ל-5 באוקטובר 2021, והוא ממוקם במקום 150 ברשימת הערוצים עם הכי הרבה משתמשים רשומים.

==ראשית חייו==
אוון פונג טוען שהוא לא נחשף למשחקי וידאו בילדותו, אך הוא שיחק "פה ושם" משחקי קופסה בעיקר.

אחרי שבמקור היה שחקן הוקי קרח מקצועי, פונג למד כלכלה באוניברסיטה, אבל אחר שנתיים, נשר מהאוניברסיטה לטובת קריירת היוטיוב שלו כעבודה ועיסוק חיים. פונג טוען שבהתחלה הוריו חששו מכך שהזניח את לימודיו לטובת ייצור והפקת תוכן עבור ערוץ היוטיוב שלו, בהצהרה ש"למרות שיש למישהו פוטנציאל לערוץ יוטיוב, זו לא דרך מובטחת לעבודה ולעתיד".

==קריירת היוטיוב==
===בסיס===
רוב סרטוניו של פונג הם מבחר או לקט של "קטעים מצחיקים" שקרו בזמן משחק מסוים, בדרך כלל עם יוטיוברים קומיקאים אחרים.
המשחקים הראשיים שהוא משחק בהם הם : (אנ') Grand Theft Auto V, Call of Duty: WAW, Call of Duty: Black Ops II, Call of Duty:Black Ops III,
Garry's Mod, Dead Realm, Ark: Survival Evolved, Moonbase Alpha ולאחרונה גם The Devision,Far Cry:Primal ,The Culling.

===היסטוריה===
פונג ייצר את ערוץ היוטיוב שלו VanossGaming ב-15 בספטמבר 2011. הוא הכיר את חבריו כאשר היו ערוצי יוטיוב מתחילים. חבריו הם H2O Delirious, Terroriser, Moo Snuckel, I Am Wildcat, BasicallyIDoWrk, Mini Ladd, Lui Calibre, Daithi De Nogla . אוון חשף את פניו בפעם הראשונה למצלמה ביולי 2013, עם סרטון החוגג מיליון משתמשים רשומים. בינואר 2015 אוון התחיל לשים תשומת לב לערוץ שלו, כאשר הגיע ל-11 מיליון משתמשים רשומים וכאשר הגיע לבין 25 ערוצי היוטיוב עם הכי הרבה סאבים. הוא הדגיש ואמר כי "צופים ממש אוהבים את הסוג האותנטי של התוכן של חברים שסתם משחקים ועושים צחוקים, כי הם מזדהים עם זה" .
ב-26 בנובמבר, פונג הכריז בטוויטר שהוא עורך לוגו חדש לערוץ. הוא שחרר את הלוגו החדש מאוחר יותר באותו יום, יחד עם חולצות שעליהן הלוגו במהדורה מוגבלת.

==פרויקטים אחרים==
ב-25 ביולי 2015, אוון הכריז שהוא עבד על משחק ששמו "Dead Realm" בשש-שבע חודשים האחרונים, כמפיק יצירתי, לצד יוטיוברים אחרים כמו Daithi De Nogla, Terroriser וגם MiniLadd. המשחק שוחרר בסטים כ"יציאה מוקדמת" ב-30 ביולי 2015 ושוחרר רשמית בשנת 2016 המוקדמת.

==חייו האישיים==
אוון פונג נולד ב-31 ביולי 1992, בטורונטו,קנדה. מוצאו של פונג הוא אסייתי, בעוד שאימו קוריאנית ואביו סיני. מחוץ לקריירת היוטיוב שלו, אוון ממשיך לשחק הוקי קרח בשעות הפנאי וגם מנגן בגיטרה כתחביב נוסף.

== קישורים חיצוניים ==

* [https://www.youtube.com/channel/UCKqH_9mk1waLgBiL2vT5b9g ערוץ הגיימינג ביוטיוב VanossGaming]

קטגוריה:יוטיוברים
קטגוריה:קנדים שנולדו ב-1992